Bremerhaven
Store norske leksikon,Geografi,Verdens geografi,Europa,Tysklands geografi
Bremerhaven er en by i Tyskland, delstaten Bremen, på østsiden av Wesers munning i Nordsjøen. Byen har omtrent 114 000 innbyggere (2020).
Bremerhaven er en av landets viktigste havnebyer, opprinnelig anlagt i 1827 som uthavn for Bremen. Byen så sterk ekspansjon etter etablering av Norddeutsche Lloyd i 1857, og ble senere viktigste havn for den transatlantiske passasjertrafikken. Bremerhaven har en særlig sterk stilling som fiskerihavn med fiskeforedlingsanlegg og grossisthandel. Byen har også skipsverft, sjømannsskoler og oseanografiske institusjoner. Les mer i Store norske leksikon Tyskland Tysklands geografi Bremen